
                                        RAPORT

asupra proiectului de Lege pentru aprobarea Ordonanţei Guvernului nr.17/2000 privind stabilirea unor măsuri pentru stimularea revenirii în ţară a specialiştilor tineri

În urma examinării proiectului de Lege pentru aprobarea Ordonanţei Guvernului nr.17/2000 privind stabilirea unor măsuri pentru stimularea revenirii în ţară a specialiştilor tineri, în şedinţa din 30 mai 2001, Comisia a hotărât că acesta nu poate fi acceptat şi propune Plenului respingerea pentru următoarele motive:
1. Din punct de vedere legislativ, această ordonanţă nu aduce elemente de noutate deoarece ideile de bază se regăsesc în Legea învăţământului nr.84/1995, republicată. Menţionăm art.74 şi 80 din lege.

2. Ordonanţa conţine unele detalieri ale prevederilor din lege, prin folosirea conceptelor de centre de excelenţă şi centre de cercetare pentru programe majore, dar nici acestea nu sunt elemente noi, deoarece aceste centre de cercetare există, prin derularea programelor cu Banca Mondială prin Consiliul Naţional de Cercetare Ştiinţifică din Învăţământul Superior.


Având în vedere conţinutul juridic şi obiectul reglementării, proiectul de lege face parte din categoria legilor ordinare.

